लेकिन जो किया अपने लिए नहीं; टीम को आगे ले जाने के लिए किया
Indian Cricket Team Former Captain Virat Kohli Opens Up About His Mistakes. टीम इंडिया के पूर्व कप्तान विराट कोहली ने हाल ही में दिए एक इंटरव्यू में कहा, 'मुझे यह स्वीकार करने में कोई शर्म नहीं है कि जब मैं कप्तान था तो मैंने कई गलतियां कीं
टीम इंडिया के पूर्व कप्तान विराट कोहली ने हाल ही में दिए एक इंटरव्यू में कहा, 'मुझे यह स्वीकार करने में कोई शर्म नहीं है कि जब मैं कप्तान था तो मैंने कई गलतियां कीं, लेकिन एक बात मैं जानता हूं कि मैंने कभी भी अपने स्वार्थ के लिए कुछ नहीं किया। मेरा टारगेट टीम को आगे ले जाना था।'
कोहली ने डिज्नी + हॉटस्टार के शो 'लेट देयर बी स्पोर्ट' के एक एपिसोड में आगे कहा, 'मैं कह सकता हूं जैसे आप आउट होने पर गलतियां करते हैं यह एक विफलता है। असफलताएं थीं, लेकिन मेरा इरादा गलत नहीं था। जब तक आप सही जगह पर हैं आप गलतियां करेंगे, लेकिन जब आप उससे सीख लेंगे तो आप चमकना शुरू कर देंगे।’
कोहली ने साल 2022 में छोड़ दी थी कप्तानी 
कोहली ने एमएस धोनी के बाद टीम इंडिया की कप्तानी की जिम्मेदारी संभाली थी। कोहली की कप्तानी में टीम इंडिया कोई भी ICC ट्रॉफी नहीं जीत सकी। कोहली को बतौर कप्तान काफी आलोचनाओं का सामना भी करना पड़ा।
हालांकि कोहली की कप्तानी में ही पहली बार टीम इंडिया ने ऑस्ट्रेलिया को टेस्ट सीरीज में उसके ही घर में मात दी थी। टी-20 वर्ल्ड कप 2021 में भी कोहली ने कप्तानी की, उस दौरान टीम का प्रदर्शन बेहद खराब रहा। विराट को वनडे फॉर्मेट में कप्तानी से हटाने का फैसला किया गया। उसके बाद कोहली ने साल 2022 की शुरुआत में साउथ अफ्रीका दौरे के बाद टेस्ट टीम की भी कप्तानी छोड़ दी थी।
मौजूदा सीजन में कोहली ने 11 मैचों में 420 रन बनाए
कोहली इंडियन प्रीमियर लीग (IPL) 2023 में रॉयल चैलेंजर्स बेंगलुरु (RCB) टीम का हिस्सा हैं। कोहली ने IPL 2021 में RCB के कप्तान के रूप में इस्तीफा दिया था। मौजूदा सीजन में कोहली ने 11 मैचों में 42.00 की औसत से 420 रन बनाए हैं। IPL 2023 में उनका स्ट्राइक रेट 133.76 का है।
स्पोर्ट्स की अन्य खबरें भी पढ़ें...
सचिन तेंदुलकर ने धोखाधड़ी का केस दर्ज कराया:कहा- मेरी फोटो और आवाज का इस्तेमाल कर लोगों को गुमराह किया जा रहा
पूर्व भारतीय क्रिकेटर सचिन तेंदुलकर ने गुरुवार को मुंबई क्राइम ब्रांच के साइबर सेल में धोखाधड़ी का मामला दर्ज कराया है। उन्होंने अपनी शिकायत में आरोप लगाया है कि इंटरनेट पर चल रहे फेक एडवर्टाइजमेंट में उनके नाम, फोटो और आवाज का इस्तेमाल किया गया है। पूरी खबर पढ़ने के लिए यहां क्लिक करें:​​​​​​..
IPL की TV व्यूअरशिप बढ़ी:पिछले सीजन से 21% ज्यादा व्यूअर 5 हफ्ते में आ गए; 45.1 करोड़ लोगों ने देखा टूर्नामेंट
इंडियन प्रीमियर लीग (IPL) 2023 के शुरुआती 5 हफ्तों में 451 मिलियन (45.1 करोड़) लोगों ने टीवी पर मैच देखे, जो कि पिछले पूरे सीजन की तुलना में 21% ज्यादा है। ब्रॉडकास्ट ऑडियंस रिसर्च काउंसिल (BARC) ने अपनी ताजा रिपोर्ट में इस बात की पुष्टि की। पूरी खबर पढ़ने के लिए यहां क्लिक करें:​​​​​​..